ดัชนีหุ้นปิดลบ 7.63 จุด
ดัชนีหุ้น7ก.ย.เคลื่อนไหวในกรอบกว้างก่อนปิดที่ระดับ 923.89จุด ลดลง7.63จุด มูลค่าซื้อขาย 48,848.28 ล้านบาท
7 ก.ย. 2553

ดัชนีหุ้น7ก.ย.เคลื่อนไหวในกรอบกว้างก่อนปิดที่ระดับ 923.89จุด ลดลง7.63จุด มูลค่าซื้อขาย 48,848.28 ล้านบาท 
ตลาดหุ้นวันที่ 7 ก.ย. ดัชนีหุ้นเคลื่อนไหวกรอบกว้าง แกว่งตัวรุนแรงระหว่างระดับ ต่ำสุด 920.65 จุดและสูงสุดระดับ 935.59 จุด และมาปิดท้ายตลาดที่ระดับ 923.89 จุด ลดลง 7.63 จุด หรือ 0.82% มูลค่าการซื้อขาย 48,848.28 ล้านบาท 
นายปริญทร์ กิจจาทรพิทักษ์ ผู้อำนวยการ ฝ่ายวิเคราะห์หลักทรัพย์ บล.ฟาร์อีสท์ กล่าวว่า ดัชนีหุ้นไทยเริ่มพักฐานระยะสั้น หลังปรับตัวเพิ่มขึ้นอย่างต่อเนื่องในช่วงที่ผ่านมา แรงเทขายทำกำไรในหุ้นกลุ่มพลังงานเป็นตัวผลักดันตลาดออกมา โดยเฉพาะปตท. เนื่องจากราคาปรับเพิ่มขึ้นเร็วกว่า 15% นับจากวันที่ศาลปกครอง ตัดสินคดีมาบตาพุด อีกทั้งได้ขึ้นเครื่องหมาย XD หรือผู้ถือหุ้นไม่มีสิทธิ์ได้รับเงินปันผล